**LIGJI**

**Nr. 9643, datë 20.11.2006,**

**“PËR PROKURIMIN PUBLIK”**

**Neni 45**

**Kriteret e skualifikimit të kandidatëve ose ofertuesve[[1]](#footnote-1)**

1. Autoriteti kontraktor skualifikon nga një procedurë prokurimi çdo kandidat ose ofertues, kur ka të dhëna se janë ose kanë qenë të dënuar me vendim gjykate të formës së prerë, për ndonjë nga veprat e mëposhtme:

 a) pjesëmarrje në organizatë kriminale;

 b) korrupsion;

 c) mashtrim;

 ç) pastrim parash, vepra për qëllime terroriste;

 d) falsifikim.*[[2]](#footnote-2)*

Autoriteti kontraktor mund t’u kërkojë ofertuesve të paraqesin dokumentet e përmendura në pikën 3 të këtij neni dhe, kur ka dyshime, mund t’u drejtohet organeve kompetente për të marrë ndonjë informacion të nevojshëm për integritetin dhe gjendjen personale të ofertuesve në fjalë. Kur kërkohet informacion për ofertuesin rezident në një shtet të huaj, atëherë autoriteti kontraktor mund të kërkojë bashkëpunimin e autoriteteve kompetente.

1. Titulli i nenit “Kriteret e skualifikimit të kandidatëve ose ofertuesve”, i ndryshuar sipas Ligjit nr. 47/2017 “Për disa ndryshime dhe shtesa në Ligjin nr. 9643, datë 20.11.2006 “Për prokurimin publik”, të ndryshuar. [↑](#footnote-ref-1)
2. Ndryshuar me Ligjin nr. 47/2017 “Për disa ndryshime dhe shtesa në Ligjin nr. 9643, datë 20.11.2006 “Për prokurimin publik”, të ndryshuar. [↑](#footnote-ref-2)